اوائل عمری میں ہی طلبہ تحریکوں میں پیش پیش رہے ،1932ء کی عبدالقدیر نامی تحریک میں بھی حصہ لیا ،سری نگر میں منعقدہ مسلم کانفرنس کے اجلاس میں آپ اسکائوٹ کی یونیفارم پہن کر بطور اسکائوٹ شریک ہوئے ، 1947ء میں آپ نے تحریک آزادی میں بھرپور حصہ لیا سردار محمد ابراہیم خان کوغیر آئینی طریقہ سے آزاد کشمیر کی صدارت سے سبکدوش کیا گیا تو آپ ملازمت کی پروا کیے بغیر احتجاج میں کود پڑے جس کی پاداش میں نہ صرف آپکو ملازمت سے ہاتھ دھونے پڑے لیکن مشکل حالات کا مردانہ وار مقابلہ کیا ، 1958ء میں کشمیر لبریشن مومنٹ کا آغازہوا تودیگر سینئر ریاستی قیادت کے ساتھ آپ 6 ماہ تک زیر حراست رہے ، جدوجہد آزادی کشمیر اور عوامی حقوق کے لیے کئی مرتبہ قید وبند کی صعوبتیں برداشت کیں حتی کہ جب اکلوتے بیٹے راجا محمد فاروق حیدر خان پیدا ہوئے تو آپ پلندری جیل میں تھے ، راجا محمد حیدر خان دو مرتبہ مسلم کانفرنس کے صدر منتخب ہوئے ، فیلڈ مارشل ایوب خان نے جب مارشل لا لگایا تو اس کی بھرپور مزاحمت کرتے ہوئے اس کے خلاف کاغذی فیلڈ مارشل کا بیان دیا ، 20 اپریل 1966ء کو آپ کی رحلت کے بعد آپ کی زوجہ محترمہ سعیدہ بیگم ( مرحومہ ) بھی آزادکشمیر قانون ساز اسمبلی کی ممبر رہیں جبکہ بیٹی نورین حیدر خان بھی ممبرا سمبلی رہیں
Entity: آزاد کشمیر — Type: /location